CELEX: 62015FN0066
Language: el
Date: 2015-04-24 00:00:00
Title: Υπόθεση F-66/15: Προσφυγή-αγωγή της 24ης Απριλίου 2015 — ZZ και ZZ κατά Ευρωπαϊκής Οικονομικής και Κοινωνικής Επιτροπής (ΕΟΚΕ)

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/50
            
         Προσφυγή-αγωγή της 24ης Απριλίου 2015 — ZZ και ZZ κατά Ευρωπαϊκής Οικονομικής και Κοινωνικής Επιτροπής (ΕΟΚΕ)
   (Υπόθεση F-66/15)
   (2015/C 213/80)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες-ενάγουσες: ZZ κ.λπ. (εκπρόσωποι: S. Orlandi και T. Martin, δικηγόροι)
   
      Καθής-εναγομένη: Ευρωπαϊκή Οικονομική και Κοινωνική Επιτροπή (ΕΟΚΕ)
   
      Αντικείμενο και περιγραφή της διαφοράς
   
   Ακύρωση των αποφάσεων περί μειώσεως του διορθωτικού συντελεστή ο οποίος έχει εφαρμογή στις συντάξεις των προσφευγουσών-εναγουσών, οι οποίες κατοικούν στη Δανία, όπως η μείωση αυτή προκύπτει από τα εκκαθαριστικά σημειώματα συντάξεών τους για τον Ιούνιο του 2014, και η καταβολή χρηματικής ικανοποιήσεως για την ηθική βλάβη την οποία υποστηρίζουν ότι υπέστησαν λόγω των αποκλινουσών και αντιφατικών πληροφοριών με τις οποίες αιτιολογήθηκαν οι προσβαλλόμενες αποφάσεις.
   
      Αιτήματα
   
   Οι προσφεύγουσες-ενάγουσες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις που περιέχονται στα εκκαθαριστικά σημειώματα συντάξεων για τον Ιούνιο του 2014, με τις οποίες ο διορθωτικός συντελεστής που είχε εφαρμογή στη σύνταξη των προσφευγουσών-εναγουσών μειώνεται από 1ης Ιανουαρίου 2014·
            
         
               —
            
            
               να καταδικάσει την ΕΟΚΕ στα δικαστικά έξοδα, καθώς και να την υποχρεώσει να καταβάλει ένα ποσό καθοριζόμενο κατά δίκαιη κρίση ως χρηματική ικανοποίηση για την ηθική βλάβη που τους προκάλεσε.